ang kaawaawang taoy nag uuubo na lamang, kikindatan ang manggagawa at titingin sa daan, na waring ibig sabihin na: baka tayo masubukan! dahil sa opereta! ang patuloy ng manggagawa. oho!, ang bulalas ng isang mukhang tanga; sinasabi ko na nga! ang tugon ng isang tagasulat na may anyong pagkahabag, ang ukol sa mga paskin ay totoo, chichoy, ngunit ipaliliwanag ko sa iyo! at idinugtong na ang tingig ay matalinghaga: yaon ay isang kagagawan ni insik quiroga! ang ulit na ubo ng maestro na inilipat sa kabilang pisngi ang sapa ng hitsong nasa bibig. paniwalaan mo ako, chichoy, kagagawan ni insik quiroga iyan! nadingig ko sa aking pinapasukan. naku, siguro nga! ang bulalas ng tanga, na agad nang naniwala. si quiroga ang patuloy ng tagasulat, ay may isang daang libong pisong pilak mehikano, sa bahia . papano ang pagpapasok? hindi maliwag; ginawa ang mga paskin, na sinamantala ang usap ng mga nag aaral, at samantalang ang lahat ng taoy nagugulo, pum!